b'\n_START_ARTICLE_\nEnrique Morente\n_START_SECTION_\nBiografia\n_START_PARAGRAPH_\nMorente va n\xc3\xa9ixer a Granada, el 25 de desembre de 1942, al barri d\'Albaic\xc3\xadn, interessant-se pel flamenc quan era petit fins que, d\'adolescent, va anar a Madrid mogut per l\'afany d\'aprenentatge._NEWLINE_Despr\xc3\xa9s d\'uns inicis ortodoxos va comen\xc3\xa7ar a experimentar, escrivint noves melodies i tocant amb m\xc3\xbasics de diferents estils per\xc3\xb2 sense renunciar a les seves arrels en el cant tradicional, que no va abandonar, i malgrat les cr\xc3\xadtiques de la majoria dels "puristes", tant de cr\xc3\xadtica com de p\xc3\xbablic._NEWLINE_Casat amb la bailaora Aurora Carbonell, La Pelota, amb qui t\xc3\xa9 tres fills: Sole\xc3\xa1, Enrique i Estrella. Va apadrinar la carrera musical d\'aquesta \xc3\xbaltima, qui s\'ha consolidat com una de les millors cantaores dels darrers anys._NEWLINE_Va ser operat el 4 de desembre de 2010 a la Cl\xc3\xadnica La Luz de Madrid a causa d\'una \xc3\xbalcera, i va entrar en estat de mort cerebral el dia 6 i morint el 13 per infart cerebral.'